Техничка спецификација
„Израда елабората постојећег стања и процена инвестиционог улагања за објекат Музеј ваздухопловства у Београду“
ПРОЈЕКТНИ ЗАДАТАК
Увод

За објекат музеја ваздухопловства потребно је израдити Eлаборат постојећег стања (за цео објекат од око 10.500 m²) и процену инвестиционог улагања, како би се објекат музеја реконструисао, подигла му се функционална оспособљеност и тиме обезбедио модеран и конкурентан музеј у региону, по угледу на модерне музеје ваздухопловства у свету, у складу са предвидивим техничким и технолошким трендовима развоја објеката ове намене. Објекат остаје у истим габаритима, са сачуваним визуелним идентитетом и архитектонским решењем.

Задатак је могуће поделити у две фазе израде и то:

1) Анализа / Снимак постојећег стања

Елаборатом обавезно описно одредити уочено стање сваког од елемената / сегмената  објекта и инфраструктуре. За сваки од сегмената код којих се уоче недостаци, одредити врсту и ниво недостатака, и то на нивоу концепта примењених решења, функционалности и оперативности актуелних решења и њиховог техничког стања, и посебно на нивоу усаглашености актуелнх решења са важећом регулативом.

Преглед стања објекта по елементима и сегментима обрадити и табеларно. 

Стање по елементима и сегментима објекта у табеларном прегледу представити системом оцена (оцене стања као: одлично, добро, прихватљиво, критично, неприхватљиво - или на сличан начин рангирано) тако да је по наведеним оценама могуће јасно уочити стање појединачног елемента и ниво и хитност потребне интервенције уз одговарајућу напомену или опис у посебној рубрици.

Елаборат постојећег стања израдити на основу резултата добијених снимањем постојећег стања и анализом прикупљених и обрађених података из документације, уз обавезно навођење и документовање извора информације. 

2) Израда просторно програмске студије и предлог процене инвестиционог улагања 

Постојеће стање

Музеј ваздухопловства у Београду представља објекат и установу која се у протеклим деценијама, по квалитету и квантитету својих збирки, сврстала међу водеће институције ове врсте у свету.

Изградња објекта је започела 1975. године, али услед финансијских и техничких проблема, завршена је тек 1989. године.

Објекат музеја ваздухопловства располаже површином од око 6.000 m² изложбеног простора и 4.500 m² простора за депое, радионице, административни део.
Музеј ваздухопловства је једини објекат музеја, поред музеја савремене уметности, који је пројектован наменски као музеј за потребе смештања богате и јединствене вездухопловне збирке. 
Изграђен је према пројекту сарајевског архитекте Ивана Штрауса, а захваљујући атрактивности архитектонског решења, одмах по отварањау постао је једна од водећих музејских установа у земљи. 
Одабиром локације на којој се налази музеј постигнуто значајно подизање атрактивности локације аеродрома.
Музеј је пројектован и подигнут као грађевина кружне основе, са сутереном, приземљем, мезанином, спратом и галеријом. Подељеност унутрашњег простора на административно-технички и изложбени део јасно је видљива у концепцији објекта. Нижи део грађевине у виду својеврсног постамента, заузимају простори који чине срж музеја и обезбеђују његово пословање, док је простор намењен излагању експоната решен монументално и репрезентативно. Штраусова наклоност ка геометријским скулптуралним формама доведена је до најсажетијег облика — чистог торуса постављеног на повучено кружно постоље. Управо ова торусна форма чини објекат Музеја препознатљивим и јединственим у југословенском стваралаштву овог раздобља. Посебан квалитет објекта произилази из транспарентне стаклене фасаде, која доприноси прожимању музејске поставке и аеродромског комплекса. Изузетни обликовни квалитети и успешно решење функционалних захтева резултовали су грађевином јединствене архитектуре која се сврстава у антологијска остварења југословенске послератне градитељске продукције. Архитекта Штраус је за ово оригинално остварење награђен савезном „Борбином” наградом за најбоље архитектонско остварење у 1989. години. Својим архитектонским вредностима и квалитетним односом са непосредним изграђеним и природним окружењем, у односу на сам аеродромски комплекс и сремску равницу, данас представља истакнути визуелни симбол модерног Београда.

На жалост, године у којима није било никаквих улагања у одржавање објекта довеле су до тога да оштећења настала услед неодржавања, константна процуривања атмосферске воде, квар на фасадној покретној скели, довели до деградације објекта, деградације експоната, што је на крају резултирало тиме да је музеј затворен.

Задатак је могуће поделити у две фазе израде и то:

1. Анализа / Снимак постојећег стања

дати сажети технички опис објекта који обухвата све сегменте: 

· Архитектонски и функционално технолошки концепт објекта,

· архитектонско-грађевинске елементе, конструкцију, фасаду, кров, водоводне и канализационе инсталације 

· енергетику (припадајућа  трафо станица, машинске сале, грејање и хлађење објекта...), 

· прикључке на постојећу инфраструктуру,

· комуникациону, информациону и безбедносну инфраструктуру и опрему

· опрему и инфраструктуру специфичну за објекат – расвета, сценска и друга опрема  

· остало од значаја за објекат и непосредно окружење укључујући приступне комуникације, паркинге и сл. 

Утврђивање експлоатационог стања и стања усаглашености свих елемената објекта са важећим законским нормативима. 

Елаборатом обавезно описно одредити уочено стање сваког од елемената / сегмената  објекта и инфраструктуре. За сваки од сегмената код којих се уоче недостаци, одредити врсту и ниво недостатака, и то на нивоу концепта примењених решења, функционалности и оперативности актуелних решења и њиховог техничког стања, и посебно на нивоу усаглашености актуелних решења са важећом регулативом.

Преглед стања објекта по елементима и сегментима обрадити и табеларно. 

Стање по елементима и сегментима објекта у табеларном прегледу представити системом оцена (оцене стања као: одлично, добро, прихватљиво, критично, неприхватљиво - или на сличан начин рангирано) тако да је по наведеним оценама могуће јасно уочити стање појединачног елемента и ниво и хитност потребне интервенције уз одговарајућу напомену или опис у посебној рубрици.

Елаборат постојећег стања израдити на основу резултата добијених снимањем постојећег стања и анализом прикупљених и обрађених података из документације, уз обавезно навођење и документовање извора информације. 
1) Израда просторно програмске студије и предлог процене инвестиционог улагања 

Да би се формирала и проценила висина инвестиционог улагања неопходно је након анализе постојећег стања и утврђивања обима радова на реконструкцији објекта, додатно дефинисати циљеве којима би се адекватно извршила трансформација музејског простора у складу са акртуелним трендовима, стварање интеракитвног и едукативног простора, препознавање комерцијалних аспеката простора, унапређење корисничког искуства и иновативност у културном контексту кроз очување културне баштине. 

Процена инвестиционог улагања у објекат Музеја ваздухопловства, поред израде просторно програмске анализе потенцијала предметног објекта кроз додатне садржаје и функционалне целине, требало би да обухвати и партерно уређење око објекта, као и могућност градње додатног објекат у складу са важећим Планом, с обзиром да објекат располаже великом површином простора око себе који се такође може адекватно трансформисати. 
У израду Елабората потребно је укључити стручњаке из наведене области са наведеним референцама овог типа.

Објекат је укупне површине око 10.500 m2. 

Процену инвестиционог улагања требало би да обухвати: 

· Процену улагања у реконструкцију објекта на основу приоритета добијених проценом постојећег стања и утврђених недостатака,
· Решења значајног унапређења у складу са дефинисаним циљевима на начин да се обезбеде модерни садржаји, да објекат буде технолошки/технички опремљен по најновијим стандардима примењивим за ову намену,
· Навести који су очекивани бенефити предложених мера са фокусом на одрживости и дуговорчним позитивним утицајима на музејски комплекс,
· Поред вредности улагања у радове на нивоу реконструкције објекта (односно његових целина и система), потребно је извршити процену садржаја неопходне техничке документације и процедура за прибављање одговарајућих исправа и сагласности код надлежних органа, 

· Процену времена неопходног за извођење поменутих радова, 
· Дефинисање технологије извођења радова имајући у виду број и величину експоната који се налазе у објекту као и план и време потребно за њихово измештање и заштиту,
· Анализу могућности фазног извођења радова и у том случају предложити приоритете са техничким и експлоатационим образложењима.

Потребно је одредити обим улагања у односу на експлоатациони век у наредних 20 година, или у складу са другим периодом који је диктиран трајношћу решења која се предложе. 

Процену инвестиционог улагања за сваку фазу дати по групама радова:

· архитектонско-грађевински радови, 

· радови на електроенергетским инсталацијама,

· радови на телекомуникационим и сигналним системима, 

· радови на машинским инсталацијама, 

· радови на инсталацијама водовода и канализације.

· радови на инсталацијама у функцији заштите од пожара 

Процена инвестиционог улагања требало би да, за сваку од група радовa, садржи предлог техничког решења са кратким описом, описом предвиђених материјала, опреме, и система, процену процедуре неопходне за исходовање неопходних сагласности као и буџетску вредност. 

Квалитативна и квантитативна провера испорученог Елабората вршиће Комисија за извршење уговора, именована од стране наручиоца. 
Уколико Комисија утврди недостатке достављеног Елабората, доставиће Пружаоцу услуге писаним путем примедбе у року од 10 дана. Рок за отклањање примедби је 5 радних дана од достављања Записника, уколико Наручилац не одреди други рок. 
Обавеза Понуђача је да изради елаборат  постојећег стања и процени инвестиционо улагања за објекат  Музеј ваздухопловства у Београду у складу са дефинисаним захтевима.
Под обављеним послом сматраће се усвајање елабората  од стране Комисије за извршење уговора.

